En utrolig godt beliggende “hybel”, indrettet med et lille praktisk bad, behagelige senge og et lille, kompakt køkken med spisepladser. Masser af skabsplads og smart belysning. Det eneste minus var, at der var få stikkontakter.
Det var til gengæld nemt at komme i kontakt med udlejer og internettet fungerede super godt (vigtigt både for mor og teenage-søn)
Et andet stort plus er den rolige beliggenhed i en grøn baggård midt i den hyggeligste gade. Der er indenfor få hundrede meter masser af muligheder for at gå ud at nyde -eller hente hjem - lækker traditionel italiensk mad. Blandt andet spændende pizzaslices hos Mozzabella i nummer 65 og super frisk pasta hos Naldi i nummer 69. Vil man på bar, så er der også mange at vælge imellem - og så er der en Coop med godt udvalg af dagligvarer få hundrede meter derfra. Det er passende gåafstand til piazza Maggiore og seværdigheder i midtbyen. Vi gik også hjem fra fodboldstadion som ligger lidt udenfor byen, og man kan hurtigt gå hen til Mercato delle Erbe.
Bologna overraskede positivt og vi vil gerne tilbage til “Il piccolo gelso” en anden gang.